section_heading: Logistički problemi
paragraph_text: U nastojanju da poremete njemačke linije snabdijevanja, saveznici su uložili velike napore prije dana D u bombardiranju francuske željezničke mreže, iako su bili svjesni da će to utjecati na njihove vlastite operacije u slučaju proboja iz Normandije. Kako bi se riješio taj problem, pri planiranju operacije Overlord, u nastavku rata bilo je predviđeno je korištenje luka u Bretanji da se točke logističke popune premještaju naprijed kako snage napreduju. Eisenhower i Montgomery su nastojali da se ispune ti planovi, ali su neki smatrali da zauzimanjem Le Havrea i Antwerpena to postaje nebitno. Antwerpenska luka bi bila ranije otvorena da je Montgomery tome dao prioritet umjesto zauzimanja francuskih luka na La Mancheu. Do kolovoza sve snabdijevanje dolazilo je preko plaža gdje se dogodilo iskrcavanje, Cherbourga i još nekih manjih luka u Normandiji. Iako je ta opskrba išla bolje od planiranog, pogoršanje vremena u rujnu i podizanje razine mora dalo je nagovijestiti da nastavak snabdijevanja preko plaža uskoro neće biti moguć. Luka s dubokim gazom saveznicima je postala neophodna. Cherbourg je bio koristan ali predaleko od bojišnice. Velika antwerpska luka je zauzeta gotovo neoštećena ali je estuarij Scheldta bio još pod njemačkom kontrolom, što im je omogućavalo da sa svojih pozicija vatrenim oružjem ometaju savezničko snabdijevanje. Ove snage su zatim se neočekivano uključile u bitke za mostove u sektorima Eindhovena i Nijmegena. Ostale važne luke na obali La Manchea, kao Dunkirk, ostale su u njemačkim rukama sve do svibnja 1945.